
CONCLUZII: 


e Pe planetă există numeroase organizaţii cu vocaţie 
de securitate. În pofida sfidărilor propriilor 
conflicte înghețate, Europa are cel mai mare 
potenţial pentru coagularea eforturilor de 
securizare a regiunii şi contribuie substanțial la 
securitatea multor zone de pe glob. 


e Adoptarea Tratatului de reformă al UE reprezintă 
un important pas înainte pentru creşterea secu- 
rității pe continent. 


e Europa ar putea conduce procesul de reînnoire 
a ordinii multilaterale. Toate acțiunile UE în 


materie de securitate au fost legate de obiectivele 
ONU - centrul sistemului internaţional. Uniunea 
are şansa unică de a reînnoi multilateralismul, 
conlucrând cu Statele Unite ale Americii şi cu 
partenerii din întreaga lume. 


e Uniunea Europeană rămâne o „ancoră de stabi- 
litate” dar continentul se confruntă cu amenințări 
şi provocări din ce în ce mai complexe. 


e Solidaritatea Statelor membre este condiția fun- 
damentală a creşterii rolului Uniunii Europene în 
securizarea continentului şi a lumii. 


Până la 11 septembrie 2001, rolul primordial al statului în 
relaţiile internaţionale era pus adesea la îndoială şi părea 
irevocabil compromis ca urmare a dezvoltării rapide a 
organizaţiilor internaţionale. Numai sub egida Naţiunilor 
Unite ființează 36 de organizaţii mondiale proprii şi afiliate. 
Pe planetă mai activează alte 104 organizaţii internaţionale 
dintre care 10 cu profil sportiv. În Europa au fost înregistrate 
de-a lungul timpului 31 de organizaţii, inclusiv defunctul 
Tratat de la Varşovia. Lor li se adaugă 28 de organizaţii ame- 
ricane, 17 africane, 12 din Asia, 10 din Africa de Nord şi 
Orientul Mijlociu şi trei din Oceania.! Toate aceste cifre 
pălesc dacă luăm în considerare cele peste 63.000 de 
organizații internaționale aflate în evidența Asociației 
Organizaţiilor Internaţionale”. Fie că sunt la nivel 
interguvernamental, fiind asocieri ale entităţilor statale, fie că 
sunt organizații neguvernamentale cu cele mai variate 
domenii de activitate, organizaţiile internaţionale reprezintă 
cea mai rafinată expresie a alianțelor generate de politica 
realistă de obţinere şi menţinere a păcii în condiţii conve- 
nabile. Calea realistă („real politik”) de prezervare a 


securității naţionale şi internaționale — care foloseşte (pe 
lângă controlul armamentului) la formarea de alianțe şi 
menţinerea echilibrului puterii ca instrumente principale — se 
împleteşte în domeniul organizaţiilor internaţionale cu 
soluţiile politice avansate de concepțiile liberale. 

Organizațiile de securitate colectivă au ca obiectiv fun- 
damental asigurarea securităţii propriilor membri, dar şi 
prevenirea, aplanarea, atenuarea situaţiilor conflictuale care 
apar în relaţiile internaționale, stoparea şi soluționarea con- 
flictelor declanşate. Unele dintre aceste organizaţii au fost 
create imediat după cel de-al II-lea Război Mondial, altele 
sunt mai recente, dar toate au ca scop reglementarea rapor- 
turilor dintre țări şi soluționarea conflictelor existente pe 
scena relaţiilor internaționale, dacă e posibil, pe cale paşnică. 
Multe dintre problemele de securitate ale lumii actuale sunt 
preluate de instituţiile internaţionale de securitate pentru 
gestionarea situaţiilor de criză — NATO, UE, OSCE, ONU. 

La nivelul NATO, care deţine un rol esenţial în întărirea 
securității euroatlantice, după încheierea Războiului Rece, 
preocuparea a fost pentru deschiderea şi dezvoltarea 

parteneriatului politico—militar, pentru cooperare şi dialog 
consolidat cu fostele state adverse, s-a manifestat interes şi 
receptivitate pentru primirea de noi membri, a fost demonstrat 
angajamentul de a contribui la prevenirea conflictelor şi ma- 
nagementul crizelor, inclusiv prin operațiuni în sprijinul păcii. 

Robert F. Simmons Jr.” vedea crearea Consiliului de 
Cooperare Nord-Atlantic (NACC), ca pe un mijloc de a 
dezvolta relaţiile cu țările foste membre ale Pactului de la 
Varşovia şi cu cele care au luat naştere la dispariția Uniunii 
Sovietice. Inaugurarea (în 1994) a Programului Parteneria- 
tului pentru Pace (PfP) a avut rolul de a include mai mulţi 
parteneri în eforturile comune de securizare a continentului şi 
de a crea o gamă largă de forme de cooperare în acest 
domeniu, inclusiv în ceea ce priveşte interoperabilitatea şi 
reforma apărării. Înființarea de către miniştrii aliaţi şi 
parteneri la Sintra (Portugalia), la 30 mai 1997, a Consiliul 
Parteneriatului Euro-Atlantic (EAPC), pe baza unor valori 
fundamentale comune a avut scopul comun de a depăşi 
limitele interoperabilităţii militare“. 

Unul dintre cele mai strălucite aspecte ale implementării 
EAPC s-a dovedit a fi Cadrul Politico-Militar (PMF) care 
permite partenerilor contributori să participe la procesul de 
luare a deciziilor pentru aceste misiuni aliate. Consiliul 
Parteneriatului Euro-Atlantic şi Grupul de Coordonare 
Politică (PCG) se reunesc în formatul „aliații plus tările 
contributoare” — cea mai de succes implementare a întâlnirilor 
de tip „aliaţii plus *n'”. 

UE este actorul suprastatal care a generat nu doar un 
nivel ridicat de dezvoltare economică pe continent, ci şi o 
nouă abordare a securității întemeiate pe soluţionarea paşnică 
a disputelor şi pe colaborare internaţională multilaterală”. În 
pofida tuturor acestor eforturi de securizare a mediului 
internațional, la sfârşitul primului deceniu din mileniul al 
treilea, lumea şi relaţiile internaționale sunt mult mai 
complexe decât înainte. Este un paradox că astăzi, când 
perioada Războiului Rece s-a încheiat şi continentul european 
are o şansă reală să se integreze, pe baza valorilor democrației 
şi economiei de piață, a respectului drepturilor fundamentale 
ale omului, mediul de securitate continuă să fie o chestiune 
foarte controversată. Angajamentul Statelor Unite ale 
Americii, în Europa, nu mai este acelaşi de până în 1989, iar 
supraviețuirea Alianței, într-o anumită măsură, depinde şi de 
crearea unui potenţial militar european semnificativ. Crearea 
acestei forţe este legată fără doar şi poate de capacitatea UE 
de a menţine o bază industrială pentru apărare şi de a ţine 
pasul cu evoluţiile tehnologice actuale în domeniul armelor 
sofisticate“. 

SUA nu mai consideră că amenințările la adresa secu- 
rităţii ar avea izvorul în Europa. În acest context, UE va trebui 
să demonstreze, că poate genera securitate pe continent şi 
poate chiar în lume. Europa securității şi apărării trebuie să 
demonstreze că nu a ajuns la capăt de drum şi mai are de dat 
răspunsuri fondatorilor şi membrilor săi. 

Securitatea europeană este legată de dimensiunea de 
apărare a UE. Până la adoptarea Tratatului de reformă de la 
Lisabona, progresele realizate de UE pe linia securității şi 
apărării erau fondate pe trei documente de bază: 


e Tratatul de la Maastricht (intrat în vigoare în 1993), 
care stabilea pentru prima dată o Politică Externă de 
Securitate Comună (PESC), mai concret o politică comună de 
apărare; 

e Tratatul de la Amsterdam (1997), care a pus bazele 
dezvoltării operative a Politicii Europene de Securitate şi 
Apărare (PESA), a conturat obiectivele „întăririi securității 
naţiunii pe orice cale”, a încorporat misiunile Uniunii Europei 
Occidentale şi misiunile tip Petersberg, în Tratatul Uniunii 
Europene. 

e Tratatul de la Nisa (2000), care dezvoltă operativ 
PESC, ca un proiect independent al UE. 

Documentele europene exprimau hotărârea de a dezvolta 
capacitatea autonomă de luare a deciziilor inclusiv acolo unde 
NATO nu este angajat, de a lansa şi de a conduce operaţii 
militare de răspuns la crizele internaţionale. UE a ajuns astfel 
un actor nonstatal important, chemat să participe la solu- 
ționarea oricărei crize sau conflict internațional. Exemplul cel 
mai concludent era şi continuă să fie, angajamentul făcut 
pentru soluţionarea războiului din Fâşia Gaza, de a trimite o 
echipă de emisari, în condiţiile în care Consiliul de Securitate 
ONU, nu a putut ajunge la un consens. Procesele paralele de 
extindere a NATO şi UE, au dus la lărgirea spaţiului curo- 
pean, astfel încât, la frontierele lor se află Ucraina, Republica 
Moldova, ţările fostului spaţiu iugoslav, regiunea Caucazului, 
a Mării Caspice şi un segment important al Orientului 
Mijlociu Extins. Întreg acest spaţiu este departe de a fi unul 
stabil, care să poată contribui la securitatea şi stabilitatea 
europeană. Această realitate a dus la necesitatea stabilirii unei 
agende de securitate cu elemente comune celor două 
organizaţii, fiecare având punctele sale forte şi reuşind să 
ofere avantaje specifice. Plasarea în vecinătatea imediată a 
spaţiului european şi euroatlantic a unor regiuni instabile face 
absolut necesară conlucrarea celor două organizații, în scopul 
realizării obiectivelor politico-strategice comune. 

Tratatul de reformă de la Lisabona a devenit, după rati- 
ficarea de către toate parlamentele statelor membre şi prin 
semnarea lui de către şefii de stat şi de guvern, cartea de 
căpătâi a UE. 

El menţine inovațiile aduse în materie de politică externă 
şi de securitate comună din Tratatul Constituţional, precum şi 
în cea de apărare, prin preluarea majorităţii prevederilor în 
aceste domenii. Astfel, este introdusă posibilitatea unei 
cooperări mai strânse între statele membre interesate în 
domeniul de securitate şi apărare (cooperarea structurată 
permanentă). De asemenea, este asigurată vizibilitatea şi 
coerenţa acţiunii europene în aceste domenii, prin înființarea 
postului de Înalt Reprezentant al Uniunii pentru Afaceri 
Externe şi Politica de Securitate, care prezidează Consiliul 
Relaţii Externe şi va fi, în acelaşi timp, unul dintre vice- 
preşedinţii Comisiei. El dispune, aşa cum prevedea Tratatul 
Constituţional, de un serviciu diplomatic european. 

În plus, documentul de la Lisabona prevede o clauză de 
solidaritate între statele membre pentru o serie de amenințări, 
precum terorism, catastrofe de origine umană sau naturală, 
sau dificultăţi în domeniul energetic. 


A 


Autorul este comandor în rezervă, doctorand al Universităţii Naţionale de Apărare „Carol I” în domeniul „Ştiinţe 
militare şi informaţii”, absolvent al Facultăţii Cibernetică, Statistică şi Informatică Economică (ASE, Bucureşti), al 
Colegiului Superior de Securitate Naţională, seria 007, 2008 şi al Colegiului Naţional de Apărare, seria XX, 2009. In 


prezent, este redactor de rubrică la Radio România Actualități unde realizează emisiuni de sinteză a evenimentelor 


politice interne şi internaţionale. 

De o atenţie specială se bucură şi relațiile cu vecinii. 
Tratatul conferă un cadru legal pentru stabilirea de relații 
privilegiate între Uniune şi statele din vecinătate. Este pentru 
prima dată în istoria construcției europene, când relaţiilor de 
vecinătate ale Uniunii li se consacră importanţă la nivel de 
Tratat. De asemenea, o serie de dispoziţii permit flexibili- 
zarea şi consolidarea acțiunii Uniunii în ceea ce priveşte 
spaţiul de libertate, securitate şi justiţie, asigurând răspunsuri 
cetățenilor europeni în domenii de actualitate precum 
migraţie, lupta împotriva criminalităţii organizate sau a 
terorismului. 

Carta ONU, elaborată în 1945 la conferința de la San 
Francisco de reprezentanţii a 50 de ţări, a apărut pe ruinele 
încă fumegânde ale celui de-al Doilea Război Mondial. Este 
şi motivul pentru care în preambul a fost înscrisă, printre 
altele, decizia popoarelor Naţiunilor Unite de a proteja gene- 
rațiile viitoare de nenorocirile războiului, de a întări credința 
în drepturile fundamentale ale omului, în demnitatea şi va- 
loarea personalităţii umane, în egalitatea naţiunilor mari şi 
mici. Din nefericire, evoluţia evenimentelor a confirmat scep- 
ticismul manifestat de unii la înființarea Organizaţiei care nu 
s-a putut ridica la nivelul idealurilor asumate. Adesea, ONU a 
rămas un simplu element decorativ pe harta de putere a lumii. 

Organizaţia pentru Securitate şi Cooperare în Europa 
(OSCE) a apărut în anii '70, inițial sub numele de Conferinţa 
pentru Securitate şi Cooperare în Europa (CSCE). Cunoscută 
ulterior drept „procesul de la Helsinki”, CSCE a constituit un 
forum de dialog şi negocieri multilaterale între Est şi Vest. 
Între momentul semnării Actului Final de la Helsinki (1975) 
şi cel al adoptării Cartei de la Paris pentru o nouă Europă 
(1990), CSCE a funcționat ca un proces de conferințe şi 
reuniuni periodice. Evoluţiile pe planul securităţii europene 
apărute în anii *90 au impus schimbări fundamentale atât în 
ceea ce priveşte structura şi caracterul instituțional al proce- 
sului început la Helsinki, cât şi rolul acestuia. Reuniunea la 
nivel înalt de la Budapesta, din 1994, a hotărât adoptarea 
denumirii de Organizaţie pentru Securitate şi Cooperare în 
Europa (OSCE). În prezent, OSCE cuprinde 55 de state şi se 
întinde de la Vancouver până la Vladivostok, incluzând toate 


statele europene, SUA, Canada şi toate republicile din fosta 
URSS. "Ţările membre au statut egal, iar deciziile se adoptă 
prin consens. 

În etapa actuală, OSCE se află în faza de definire a 
identităţii de securitate europeană, bazată pe patru elemente: 
geopolitic, funcţional, normativ şi operaţional. Avantajele 
OSCE în această privință rezidă în: abordarea atotcuprin- 
zătoare a securităţii (militară, politică, economică şi umană); 
participarea, pe bază de egalitate, a tuturor ţărilor; principii, 
norme, valori şi standarde comune; instrumente, mecanisme 
şi experienţă unică în domeniul diplomaţiei preventive. 


! Vezi, Organizaţii Internaţionale, actualizat la 22 ianuarie 2010, 
http:/Axww.erwflags.com/FOTW/FLAGS/int.html. 

2 Vezi, UIA Online Databases, http://www.uia.be/sites/uia.be/ 
db/db/x.php. 

3 Robert F. Simmons Jr., fost secretar general asistent adjunct pentru 
cooperarea în domeniul securității în cadrul Departamentului pentru 
Afaceri Politice şi Politica de Securitate al NATO. 

* Robert F. Simmons Jr., Zece ani de Consiliu al Parteneriatului 
Euro-Atlantic: Reflecţii personale, Revista NATO 2007, 
„Parteneriate vechi şi noi”. 

i Graţiela Constantin Barna, Elena Udrea, Mediul internațional de 
securitate şi Uniunea Europeană, articol publicat în Buletinul Nr. 2/ 
2006 al Universității Naţionale de Apărare „Carol IP’, Editura 
Universităţii Naţionale de Apărare „Carol I”, Bucureşti, 2006. 

* Vasile Pirnea, Dimensiunea de securitate şi apărare a Uniunii 
Europene, Editura Centrului Tehnic-Editorial al Armatei, Bucureşti, 
2005. 


Politica Europeană de Securitate şi Apărare (PESA) 


Politica Europeană de Securitate şi Apărare (PESA) este 
unul dintre conceptele politico-militare esenţiale dezvoltate 
de UE în cadrul pilonului său de Politică Externă şi de 
Securitate Comună (PESC). Principalele elemente ale PESA 
care contribuie la fundamentarea şi operaționalizarea dimen- 
siunii de securitate şi apărare a Uniunii Europene sunt: 
Agenția Europeană de Apărare (European Defence Agency - 
EDA); Forţa Europeană de Reacţie Rapidă (European Rapid 
Reaction Force - ERRF); Forţa Europeană de Jandarmerie 
(European Gendarmerie Force - EGF); Grupurile de luptă ale 
UE (European Union battle groups); Institutul UE pentru 
Studii de Securitate (European Union Institute for Security 
Studies - EUISS). 

Consiliul UE este organul de decizie, principalul titular 
de putere normativă, cel care decide în politica referitoare la 
implicarea Uniunii în toate fazele şi pentru toate aspectele 
gestionării crizelor, inclusiv deciziile de îndeplinire a misiu- 
nilor tip Petersberg în conformitate cu articolul 23 al 
Tratatului UE. 


Politica europeană comună în materie de securitate şi 
apărare (PESA), implică ministerele apărării ale statelor în 
consiliile „Afacerilor Generale”, la discuțiile şi/sau 
consultările referitoare la Politica Externă de Securitate 
Comună (PESC) şi în procesul de furnizare a orientărilor 
oportune asupra acestui subiect. Liniile directoare ale 
strategiei de securitate internă şi internațională a UE sunt 
proiectate în Strategia de Securitate Europeană. Privit de către 
mulți specialişti drept un răspuns la Strategia de Securitate 
Naţională a SUA din septembrie 2002, documentul afirmă că, 
pentru asigurarea unei securități europene eficiente este 
imperios necesară cooperarea strânsă atât în cadrul european, 
cât şi dincolo de acesta, deoarece „nici o națiune nu este 
astăzi capabilă de a face faţă provocărilor complexe”. 
Aspectul provocărilor este punctual şi strategia identifică 
drept amenințări majore la adresa Europei: terorismul, 
proliferarea armelor de distrugere în masă, conflictele 
regionale, statele decăzute, crima organizată. 

La Summit-ul franco-britanic de la Saint-Malo, în 
decembrie 1998, liderii celor două state au lansat o inițiativă 
care urmărea consolidarea pilonului de securitate şi cooperare 
al UE prin asumarea unor misiuni autonome de gestionare a 
crizelor. Criza din Kosovo a catalizat demersul Londrei şi 
Parisului dându-i rezonanța de care avea nevoie în celelalte 
capitale ale Uniunii. Şase luni mai târziu, în iulie 1999, la 
Köln, Consiliul European a creat cadrul necesar atingerii 
obiectivelor propuse: „Uniunea trebuie să dispună de capa- 
citate de acţiune autonomă, susținută de forțe militare 
credibile, mecanisme decizionale pentru folosirea lor şi 
pregătirea de a răspunde adecvat crizelor internaţionale fără 
a afecta acțiunile NATO”. Această capacitate nu a putut fi 
pusă în practică mai devreme de anul 2003, când UE a lansat 


patru operaţii sub auspiciile PESA — aşa-numitele misiuni 
„Petersberg”, trei în Europa şi una în Africa. În ultimii ani, 
UE s-a implicat în mult mai multe misiuni şi a devenit o parte 
importantă a eforturilor internaționale de securizare şi recon- 
strucție a statelor şi regiunilor „turbulente” atât de pe conti- 
nentul European cât şi în alte zone ale planetei. 


7 Mihai-Ștefan Dinu, Cristian  Băhnăreanu, Actualităţi şi 
perspective în politica europeană de securitate şi apărare, 
Editura Universităţii Naţionale de Apărare „Carol I’, Bucureşti, 
2006. 

8 The Council of the European Union, European Security and 
Defence Policy, http://ue.eu.int/ems3_fo/showPage.asp?id=261& 
lang=EN&mode=g. 


Strategia de securitate a UE 


Momentul crucial pentru operaţionalizarea identităţii 
europene în domeniul securității şi apărării l-a constituit 
Consiliul European din iarna anului 2003. Reuniţi la 
Bruxelles, şefii de state şi de guverne au avut ca obiectiv prio- 
ritar adoptarea Strategiei de Securitate a Uniunii Europene 
căreia i s-a dat un titlul extrem de generos: „O Europă sigură 
într-o lume mai bună” (A Secure Europe in A Better World). 
Argumentul care a stat la baza elaborării strategiei este 
realitatea că nici un stat nu poate aborda de unul singur 
problemele complexe cu care se confruntă. Pe de altă parte, o 
Uniune, care la vremea aceea număra deja 25 de membri cu 
aproape o jumătate de miliard de locuitori, producând un sfert 
din produsul național brut al planetei, este „inevitabil un actor 
mondial care ar trebui să fie gata să-şi asume responsa- 
bilitatea pentru securitatea mondială şi pentru construirea 
unei lumi mai bune”. Documentul a fost elaborat sub directa 
coordonare a Înaltului Reprezentant pentru Politică Externă şi 
de Securitate Comună, Javier Solana, motiv pentru care a şi 
rămas în istorie cu numele de „Strategia Solana” sau 
„Documentul Solana”. El se fundamentează pe analiza 
globală a mediului internațional de securitate care evidenţiază 


sărăcia între provocărilor globale, terorismul, proliferarea 
armelor de distrugere în masă, conflictele regionale înghețate, 
eşuarea autorităților din unele state şi crima organizată în 
categoria amenințărilor esențiale la adresa securității 
internaționale. Primul obiectiv major al strategiei este 
promovarea unei politici eficiente de prevenire a conflictelor, 
prin utilizarea întregului set de capacităţi (militare şi civile) 
pe care UE le posedă. Al doilea obiectiv este orientarea 
demersurilor Uniunii pentru crearea unui climat de securitate 
în imediata vecinătate a Europei (Orientul Mijlociu, Balcani 
şi Caucaz). Mentinerea ordinii internaţionale este a treia țintă 
majoră fixată de Strategia de Securitate Europeană. Ea va fi 
atinsă prin promovarea multilateralismului efectiv, prin 
respectarea şi dezvoltarea dreptului internaţional, în deplin 
acord cu principiile Cartei Naţiunilor Unite. 


” Documentul poate fi studiat integral pe internet la adresa de URL: 
http://www.consilium.europa.eu/uedocs/ cmsUpload/78367.pdf. 

10 A Secure Europe in a Better World — European Security Strategy, 
Brussels, 12 December 2003, p.1, http://www.consilium.europa.eu/ 
uedocs/emsUpload/78367.pdf. 


Strategia UE privind combaterea proliferării Armelor de Distrugere în Masă 


Strategia UE privind neproliferarea armelor de distrugere 
în masă, întărită prin adoptarea unei declarații comune UE — 
SUA privind cooperarea pe această dimensiune, este una 
dintre componentele esenţiale ale strategiei europene de secu- 
ritate adoptate la aceeaşi reuniune a Consiliului European. 
Prevederile documentului urmăresc identificarea modalităţilor 
prin care UE poate contribui la demersul global vizând 
combaterea acestui tip de ameninţare. 

Membrii Uniunii consideră că promovarea unui mediu 
stabil regional şi internaţional este o condiţie pentru comba- 
terea proliferării armelor de distrugere în masă. Pentru 
atingerea acestui obiectiv va fi întărită cooperarea cu actorii- 


cheie de pe scena internaţională (SUA, Federaţia Rusă, 
Japonia şi Canada). Strategia din domeniul nuclear urmăreşte 
creşterea sprijinului politic, financiar şi tehnic în ceea ce 
priveşte verificarea regimurilor internaționale din domeniul 
neproliferării, precum şi a eforturilor UE în rezolvarea con- 
flictelor regionale prin utilizarea tuturor instrumentelor 
valabile în cadrul PESC/PESA. Nu în ultimul rând, docu- 
mentul subliniază necesitatea adaptării arhitecturii instituţio- 
nale a UE prin crearea unei unități din cadrul Secretariatului 
General al Consiliului, care să funcţioneze ca un centru de 
monitorizare, în strânsă legătură cu SITCEN şi Comisia 
Europeană. 


Obiectivul Global 2010 


Procesul de dezvoltare a capacităţilor europene de secu- 
ritate şi apărare a continuat în 2004. Pe baza prevederilor 
Strategiei de Securitate, liderii statelor membre au adoptat la 


Consiliul European de vară, Obiectivul Global al UE pentru 
anul 2010 (Headline Goal 2010 — HG 2010). 

Documentul a urmărit concentrarea eforturilor pentru 
îmbunătăţirea calitativă a capacităţilor de apărare, precum şi 

adaptarea acestora la cerințele formulate prin intermediul 
Strategiei de Securitate. El prevede măsuri concrete pentru 
creşterea interoperabilității forțelor puse la dispoziția UE şi 
consolidarea capacităților de dislocare şi sprijin ale acestora, 
spectrul de misiuni pe care UE le avea şi le are de îndeplinit 
este extins prin includerea operațiilor de dezarmare, asistență 
pentru state terțe în combaterea terorismului, reforma 
sectorului de securitate etc. Anticipând evoluţiile majore din 


domeniul securității internaţionale, documentul stabilea, între 
obiectivele globale de atins până în 2010, dezvoltarea 
capacităţilor de reacție rapidă ale UE atât pe palierul 
decizional (obiectivul fiind ca decizia privind lansarea unei 
operaţii să poată fi luată în termen de 5 zile), cât şi în ceea ce 
priveşte dislocarea în teatru (maxim 10 zile de la adoptarea 
deciziei). 


PESA şi combaterea terorismului 


Elaborată după atacurile teroriste de la 11 septembrie 
2001, Strategia Europeană de Securitate şi-a extins aria de 
luptă împotriva acestui flagel după atentatele similare de la 
Madrid (11 martie 2004) şi Londra (7 iulie 2005). 

Modernizarea documentului şi adaptarea lui a urmărit 
două aspecte importante. Pe de-o parte, lupta împotriva 
terorismului s-a extins prin alăturarea contribuției Politicii 
Europene de Securitate şi Apărare la demersurile 
circumscrise pilonului III (justiție şi afaceri interne). Prin 
urmare, în noiembrie 2004, Consiliul UE a adoptat Cadrul 


conceptual al dimensiunii PESA în contextul luptei împotriva 
terorismului. Crearea unui centru european NBC şi realizarea 
interoperabilității capacităților civile şi militare sunt două 
dintre cele mai importante priorități stabilite de acest 
document. 

A doua decizie importantă determinată de evenimentele 
mai sus amintite a fost adoptarea la nivelul UE a Clauzei de 
Solidaritate prin care se stabileşte modul în care UE va acorda 
asistență statelor care se pot confrunta cu atacuri teroriste, 
dezastre naturale sau provocate de om. 


Agenţia Europeană de Apărare (EDA) 


În vederea eliminării deficienţelor identificate în planul 
operaționalizării dimensiunii de securitate şi apărare la 
nivelul UE, în iulie 2004, a fost adoptată decizia privind 
înfiinţarea Agenţiei Europene de Apărare (EDA). Obiectivul 
Agenţiei este să încurajeze guvernele statelor membre UE să 
îşi cheltuiască bugetele de apărare pentru a face faţă provocă- 
rilor viitoare şi să-şi intensifice colaborarea militară. Misiu- 
nile principale ale acestei structuri sunt legate de elaborarea şi 
implementarea unei abordări globale asupra procesului de 
dezvoltare a capacităților de apărare şi eficientizării sprijinu- 
lui acordat statelor membre în materie de cerere şi ofertă cu 
privire la achiziţiile din domeniul apărării. În acest sens, EDA 
asigură cadrul pe termen lung pentru o politică europeană 
coerentă în domeniul dezvoltării capacităților de apărare, 
cercetării şi armamentelor, în sensul unei abordări conver- 
gente a politicilor naţionale în domeniu. Totodată, EDA 
încurajează iniţiativele naționale şi multinaționale care 
răspund nevoilor PESA. Raportul pe 2008, cel mai recent 
document financiar publicat, relevă o creştere a bugetului 


agenţiei de la 19,9 milioane de euro în 2005 la 27,6 milioane 
de euro în 2008. Fiecare din cele 26 de state membre 
contribuie la bugetul EDA în mod proporțional, în funcție de 
venitul național brut. Plata se face în trei tranşe, la 15 
februarie, la 15 iunie şi la 15 octombrie. Contribuţia 
României la bugetul EDA pe 2008, de exemplu, a fost de 
1,0666% din venitul naţional brut, respectiv 275.555 de euro. 
Potrivit Codului de conduită la care a aderat şi România, toate 
statele participante trebuie să asigure transparența contrac- 
telor privind achiziţiile militare, orice contract a cărui valoare 
depăşeşte un milion de euro urmând să fie postat pe Internet 
şi să permită deschiderea licitaţiei pentru toate societățile din 
ţările membre ale Uniunii Europene. 

După intrarea în vigoare a Tratatului de reformă de la 
Lisabona, EDA este condusă de Lady Catherine Ashton 
aleasă la 19 noiembrie 2009 în postul de ministru de Externe 
al Uniunii Europene, demnitate care include şi şefia armate 
europene virtuale. Ea îi succede lui Javier Solana şi se va afla 
în fruntea Agenţiei până la 31 octombrie 2014. 


Componenta civilă a PESA 


Constituirea unei componente civile a Politicii Europene 
de Securitate şi Apărare a fost decisă la Consiliul European 
din vara anului 2000, desfăşurat în Portugalia, la Santa Maria 
de Feira'!. Această componentă a fost proiectată pe patru 
direcții prioritare: poliţie, stat de drept, administraţie civilă şi 
protecţie civilă. În iunie 2004, liderii statelor membre au 
adoptat la Bruxelles un Plan de acţiune care defineşte 
prioritățile şi calendarul privind sporirea şi consolidarea 
capacităților civile ale UE. Documentul are la bază capaci- 


tatea UE de a mobiliza pentru gestionarea crizelor o gamă 
largă de instrumente. Planul de acțiune are obiectivul de a 
operaţionaliza această capacitate pentru asigurarea unui 
răspuns coerent şi coordonat. 


!! Pentru detalii vezi „Santa Maria da Feira European Council - 19 
and 20 June 2000 - Conclusions of the presidency”. Poate fi 
consultat şi pe internet la adresa de URL: 
http://wrww.europarl.europa.eu/summits /feil_en.htm. 


Raportul privind punerea în aplicare a Strategiei Europene de Securitate - 
Asigurarea securității într-o lume în schimbare 

La cinci ani de la adoptarea Strategiei Europene de 
Securitate şi la mai puţin de jumătate de an de la globalizarea 
crizei financiare şi transformarea ei în principala ameninţare 
la adresa securității internaționale, Consiliul European a dat 
publicității un Raport privind punerea în aplicare a Strategiei 
Europene de Securitate”. Documentul constată cu satisfacţie 
că UE rămâne o „ancoră de stabilitate”. Cele mai importante 
rezultate pozitive le constituie întărirea şi răspândirea demo- 
crației şi prosperității ca urmare a extinderii Uniunii, evolu- 
tiile încurajatoare din Balcanii de Vest, crearea unui cadru 
puternic pentru relaţiile cu partenerii de la sud şi est, precum 
şi noua dimensiune constituită din Uniunea pentru 
Mediterana şi Parteneriatul Estic. Dincolo de aceste progrese, 
la douăzeci de ani după Războiul Rece, Europa se confruntă 
cu amenințări şi provocări din ce în ce mai complexe. 
Conflictele din Orientul Mijlociu şi din alte regiuni ale lumii 
rămân nesoluționate, în timp ce altele au izbucnit chiar în 
vecinătate. Eşecurile statale afectează securitatea europeană 
prin fenomenele pe care le propagă: criminalitate, imigrație 
ilegală şi, mai recent, piraterie. Globalizarea a atras după sine 
noi oportunităţi, dar conduce şi la amenințări mai complexe 
ca urmare a interconectării lor. Criza financiară a destabilizat 
atât economiile dezvoltate, cât şi pe cele în curs de 
dezvoltare. 

Bazându-se pe o gamă unică de instrumente, UE contri- 
buie deja la o lume mai sigură. Au fost şi sunt depuse eforturi 
pentru a construi securitatea pentru oameni, prin reducerea 
sărăciei si a inegalității, promovarea bunei guvernanţe şi a 
drepturilor omului, sprijinirea dezvoltării şi combaterea cau- 
zelor conflictelor şi ale nesiguranţei. UE rămâne cel mai 
important donator al ţărilor aflate în nevoie. Este necesar un 
angajament pe termen lung pentru stabilizarea de durată. 

Pe parcursul ultimului deceniu, Politica Europeană de 
Securitate şi Apărare, ca parte integrantă din politica noastră 
externă şi de securitate comună, a dobândit mai multă expe- 
riență şi si-a sporit capacitatea, cu peste 20 de misiuni desfă- 
şurate ca răspuns la diferite crize, de la instaurarea păcii post- 
tsunami în Aceh şi până la protecţia refugiaților în Ciad. 

Aceste realizări sunt rezultatele unei abordări specific 
europene a politicii externe şi de securitate. Dar acestea nu 
sunt motiv de automulțumire. A asigura securitatea şi a satis- 


face aşteptările cetăţenilor presupune modelarea evenimen- 
telor. Aceasta înseamnă amplificarea viziunii strategice şi o 
mai mare eficiență şi mai bună vizibilitate în relațiile interna- 
tionale. Pentru găsirea unor soluţii de durată la conflictele 
deschise, ori care mai mocnesc, este necesară participarea 
tuturor actorilor regionali care au ca miză comună pacea. 
Guvernele suverane trebuie să îşi asume responsabilitatea 
pentru consecințele acțiunilor lor şi să împărtăşească respon- 
sabilitatea protejării populațiilor de genocid, crime de război, 
purificare etnică şi crime împotriva umanităţii. Este important 
ca ţările să respecte principiile fundamentale ale Cartei ONU 
şi principiile şi angajamentele OSCE. Din acest punct de 
vedere, se simte nevoia unui mesaj clar că respectarea suvera- 
nității, a independenței şi a integrităţii teritoriale a statelor şi 
soluționarea paşnică a disputelor nu sunt negociabile. Ame- 
nințarea sau recursul la forțele armate nu pot fi permise în 
vederea rezolvării unor probleme teritoriale. 

La nivel global, Europa ar putea conduce procesul de 
reînnoire a ordinii multilaterale. ONU se află în centrul siste- 
mului internaţional. Toate acţiunile UE în materie de secu- 
ritate au fost legate de obiectivele ONU. Uniunea are ocazia 
unică de a reînnoi multilateralismul, conlucrând cu SUA şi cu 
partenerii din întreaga lume. Pentru Europa, parteneriatul 
transatlantic rămâne o fundaţie de neînlocuit, bazată pe istoria 
şi responsabilitățile comune. UE şi NATO trebuie să îşi 
aprofundeze parteneriatul strategic pentru o mai bună coope- 
rare în gestionarea crizelor. Privită din această perspectivă, 
UE a înregistrat progrese substanţiale în ultimii cinci ani. 
Structura federală de pe „bătrânul continent” este recunoscută 
pentru contribuţia importantă la o lume mai bună. Dar, în 
ciuda tuturor realizărilor, punerea în aplicare a SES nu a fost 
finalizată. Pentru a utiliza întregul lor potenţial, cele 27 de 
state membre trebuie să fie mai capabile, mai coerente şi mai 
active. Şi, să nu uite că, în acest spaţiu mai sunt țări care 
aşteaptă să se alăture acestui efort. 


'2 Raport privind punerea în aplicare a Strategiei europene de 
securitate - Asigurarea securității într-o lume în schimbare, 11 
decembrie 2008, Bruxelles. Consultat pe internet în ianuarie 2009, la 
adresa de URL: http://www. consilium.europa.eu/ueDocs/cms_Data/ 
docs/pressdata/RO/reports/104652.pdf. 


PROPUNERI: 


Parteneriatul cu Statele Unite şi Canada rămâne cheia de boltă a securităţii europene. Pentru 


Europa, 


acest parteneriat este structura de neînlocuit, 
responsabilităţile comune. UE şi NATO trebuie să îşi 


fundamentată pe istoria şi 
aprofundeze parteneriatul strategic 


pentru o mai bună cooperare în gestionarea crizelor. 


România are şansa să îşi asume un rol activ în proiectarea şi adoptarea strategiilor de 
securitate europene. 
Liderii români au datoria de a deschide mai des şi de a conduce cu mai multă atenţie 
dezbaterile pe tema securităţii atrăgând în schimburile de idei specialişti din toate zonele 
societăţii. 

